Haloo Helsinki!

**Haloo Helsinki!** on suomalainen yhtye, jonka muodostavat laulaja-basisti Elli, kitaristit Jere ja Leo sekä rumpali Jukka. Yhtye perustettiin vuonna 2006 ja depyyttialbumi julkaistiin vuonna 2008.

### Suosituimmat kappaleet

* Haloo Helsinki! • 2008
* Maailman toisella puolen • 2011
* Kuule minua • 2011
* Jos mun pokka pettää • 2012
* Huuda! • 2012
* Vapaus käteen jää • 2013
* Maailman toisella puolen • 2013
* Carpe Diem • 2013
* Beibi • 2014
* Köpis 2012 • 2014
* Nainen jonka ympärille tuolit tuodaan • 2014
* Vihaan kyllästynyt • 2014
* Kevyempi kantaa • 2014
* Kiitos ei ole kirosana • 2014
* Kuussa tuulee • 2015
* Pulp Fiction • 2015
* Rakas • 2016
* Hulluuden Highway • 2017
* Laula lujempaa (Show Must Go On) • 2017
* Rakasta mua nyt • 2017
* Oh No Let's Go • 2017
* Tuntematon • 2017
* Joulun kanssas jaan (mukana Cantores Minores) • 2017
* Texas (mukana JVG) • 2018
* Kaksi ihmistä • 2018
* Ei suomalaiset tanssi • 2018
* Lady Domina • 2020
* Piilotan mun kyyneleet • 2021
* Tulikärpäset • 2021
* Reiviluola • 2021

### Albumit

* Haloo Helsinki! • 2008
* Enemmän kuin elää • 2009
* III • 2011
* Maailma on tehty meitä varten • 2013
* Kiitos ei ole kirosana • 2014
* Hulluuden Highway • 2017
* Texas - EP • 2018
* Älä pelkää elämää • 2021

## Historia

### 2006-2009; Yhtyeen perustaminen, depyyttialbumi ja toinen albumi

Yhtye perustettiin vuonna 2006.

Haloo Helsinki! julkaisi yhtyeen nimeä kantavan singlen lokakuussa 2007 ja seuraavan vuoden elokuussa samannimisen depyyttialbumin.

Toinen albumi *Enemmän kuin elää* julkaistiin syyskuussa 2009, jota voidaan toisaalta pitää yhtyeen kaikkein vähiten suosiota saaneena albumina. Albumi sisältää muun muassa kesäkumikappaleen Mun sydän sanoo niin.

### 2011-2013; Kolmas albumi, läpimurto, kokoelma-albumi ja neljäs albumi

Vuonna 2011 yhtye julkaisi albumin III, joka sisältää heidän läpimurtokappaleen Maailman toisella puolen.

Haloo Helsinki! julkaisi marraskuussa 2012 Huuda!-nimisen singlen. Sitä seurasi helmikuussa 2013 julkaistu single Vapaus käteen jää sekä yhtyeen neljäs albumi Maailma on tehty meitä varten.

### 2014-2015; Viides albumi ja tauko

Lokakuussa 2014 julkaistiin yhtyeen viides albumi Kiitos ei ole kirosana, jota edelsi elokuussa julkaistu single Beibi. Albumin myötä yhtye aloitti kiertueen, joka päättyi Hartwall Areenalle lokakuussa 2015. Yhtye jäi samalla tauolle.

### 2016-2017; Tauolta paluu ja kuudes albumi

Joulukuussa 2016 yhtye palasi yli vuoden kestäneeltä julkaisutauoltaan, kun julkaistiin Rakas-single. Seuraavan vuoden tammikuussa julkaistiin single Hulluuden Highway ja maaliskuussa samanniminen albumi. Albumin tiimoilta yhtye aloitti areenakiertueen syksyllä 2017.

Vuoden 2017 aikana yhtye julkaisi lisäksi irtonaiseksi jääneen singlen Tuntematon sekä jouluaiheisen kappaleen Joulun kanssas jaan, jolla on mukana lapsikuoro Cantores Minores.

### 2018-2019; EP, tauko ja yhtyeen jäsenten muut musiikkiprojektin

Toukokuussa 2018 Haloo Helsinki! julkaisi Texas-nimisen EP:n. Sitä edelsi helmikuussa julkaistu samanniminen single, jolla on mukana rap-duo JVG. Se teki ensi-esityksensä Emma-Gaalassa.

Haloo Helsinki! ilmoitti jäävänsä kesän festivaalikeikkojen jälkeen tauolle. Vuoden 2019 ajan yhtyeen jäsenet keskittyivät omiin musiikkiprojekteihinsa. Elli julkaisi ja keikkaili taiteilijanimellä Ellips, Jere ja Leo perustivat Stereo-nimisen DJ-tuottajaduon, ja Jukka soitti rumpuja JVG:n yhtyeessä kesän festivaalikeikoilla.

### 2020-2022; Tauolta paluu, seitsemäs albumi ja Olympiastadion-konsertti

Lokakuussa 2020 yhtye päätti yli kahden vuoden julkaisutauon julkaisemalla singlen Lady Domina. Seuraavan vuoden helmikuussa julkaistiin single Piilotan mun kyyneleet, jonka he esittivät Uuden musiikin kilpailun finaalissa. Se oli samalla yhtyeen ensimmäinen esiintyminen yli kahteen vuoteen. Elokuussa julkaistiin vielä single Tulikärpäset, ja lokakuussa uusi albumi Älä pelkää elämää, joka on järjestykseltään yhtyeen seitsemäs.

Kesäkuussa 2022 Haloo Helsinki! teki konsertin Helsingin Olympiastadionilla. Konsertin piti olla alunperin elokuussa 2021, mutta sitä jouduttiin siirtämään koronarajoitusten takia. Loppuvuodesta 2022 yhtye piti jäähallikiertueen.